Source: http://docplayer.fi/5170631-Yritystukien-arviointi-ja-vaikuttavuus.html
Timestamp: 2018-04-23 09:56:38+00:00
Document Index: 21270274

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Yritystukien arviointi ja vaikuttavuus - PDF
Download "Yritystukien arviointi ja vaikuttavuus"
1 Timo Rauhanen, Sami Grönberg, Jarkko Harju ja Tuomas Matikka Yritystukien arviointi ja vaikuttavuus Kesäkuu 2015 Valtioneuvoston selvitysja tutkimustoiminnan julkaisusarja 8/2015 ISSN (PDF) ISBN (PDF)
2 Tämä julkaisu on toteutettu osana valtioneuvoston vuoden 2014 selvitys- ja tutkimussuunnitelman toimeenpanoa (www.vn.fi/teas). Julkaisun sisällöstä vastaavat tiedon tuottajat, eikä tekstisisältö edusta valtioneuvoston näkemystä. 2
3 Sisällys 1 Johdanto Verotuet Elinkeinoverotus Arvonlisäverotus Valmisteverotus Verotukien arvioinnista Suorat yritystuet Suorien tukien arvioinnista Yritystukien vaikuttavuus: kirjallisuuskatsaus Tutkimus- ja kehitystoiminnan sekä innovaatiotoiminnan tuet Työllisyystuet Investointituet Yhteenveto Arviointikehikko Saksan verotukien evaluointikehikko Hyvän tuen periaatteet Ehdotus arviointikehikoksi Johtopäätökset
4 Esipuhe Valtioneuvoston kanslian valtioneuvoston päätöksentekoa tukevan selvitys- ja tutkimustoiminnan määrärahat olivat ensi kertaa haettavana kesällä Tämä selvitys on osa tuota rahoitusohjelmaa ja se on toteutettu Valtion taloudellisessa tutkimuskeskuksessa (VATT). Jarkko Harju ja Tuomas Matikka ovat koonneet luvun 4 kirjallisuuskatsauksen, Sami Grönberg on tehnyt taulukon 4 yhteenvedon suorista tuista. Timo Rauhanen on kirjoittanut selvityksen muut osat. Selvityksen tuloksia on kommentoinut tukiryhmä, joka on koostunut valtiovarainministeriön sekä työ- ja elinkeinoministeriön virkamiehistä. Työtä on lisäksi esitelty valtiovarainministeriön kansantalousosaston seminaarissa ja yritystukineuvottelukunnan kahdessa kokouksessa. Kiitämme saamistamme asiantuntevista kommenteista. Kiitämme myös hankkeen vastuullista johtajaa Seppo Karia. Tekijät 4
5 1 Johdanto Talousteorian mukaan julkisen sektorin interventiolla voi olla talouden tehokkuutta parantavia vaikutuksia vain, jos se korjaa markkinahäiriöitä. Tässä tarkoituksessa julkinen sektori voi yrittää lisätä haluamansa hyödykkeen kulutusta säädöksillä, suorilla tuilla, verotuilla taikka tarjoamalla sen ilmaiseksi. Yrityksille suunnattuja suoria tukia tarvitaan, jos rahoitusmarkkinat eivät kykene arvioimaan hankkeita ja yrityksiä ja ohjaamaan rahoitusta oikeisiin kohteisiin. Kysymys on nimenomaan uusien ja uutta teknologiaa soveltavien yritysten rahoitusongelmista. Markkinat voivat myös olla kykenemättömiä hinnoittelemaan positiivisia ulkoisvaikutuksia, joista tärkein tässä yhteydessä on tiedon leviäminen yrityksen ulkopuolelle ja toisiin yrityksiin (TEM 2012). Suoran tuen kustannus on vähintään myönnetyn tuen suuruinen. Koska yhden yritysryhmän tukeminen edellyttää muiden verottamista, tuen rahoitus aiheuttaa lisäksi hyvinvointitappiota. Tukipolitiikassa on siten kyse myös tulonsiirrosta kuluttajilta ja tukea saamattomilta yrityksiltä tuetuille yrityksille. Vaikka tiedon leviämisen ulkoisvaikutukset ovat tyypillisesti positiivisia, myös negatiivisia ulkoisvaikutuksia voi syntyä esimerkiksi sen vuoksi, että uudet innovaatiot syrjäyttävät vanhoja markkinoilla tai yritykset kilpailevat hyvin samantyyppisten innovaatioiden kehittämisessä. Tukijärjestelmiin liittyy myös se ongelma, etteivät tuet aina kohdistu sinne, mihin ne oli tarkoitettu. Esimerkiksi kuluttajia hyödyntämään tarkoitettu tuki saattaa osittain jäädä yritysten voittoihin tai työntekijöille tarkoitettu tuki voi kasvattaa yritysten voittoja. Toisaalta yritysten toiminnan tukemiseksi tarkoitettu tuki voi kasvattaa palkkamenoja ja muita tuotannontekijäkorvauksia (Ilmakunnas 1994). Verotuksen ensisijainen tehtävä on rahoittaa julkisia palveluja ja tulonsiirtoja. Tämä täytyy tehdä oikeudenmukaisesti ja niin, että talouden toimintaan kohdistuvat haittavaikutukset ovat mahdollisimman pienet. Periaatteena tulisi olla mahdollisimman laaja veropohja sekä alhaiset verokannat ja -tasot. Verotuki on normaalista kansallisesta verorakenteesta poikkeavia säännös, jolla tuetaan haluttua kohderyhmää. Myös verotuella pitäisi olla kansantalouden tehokkuutta parantavia positiivisia ulkoisvaikutuksia. Käytännössä verotusta käytetään kuitenkin monien yhteiskunnallisten tavoitteiden edistämiseen ja siksi verotukia säädettäessä talousteoria on vain harvoin ollut ohjenuorana. (Kröger ja Rauhanen 2010) Suora tuki edellyttää hankkeiden ja/tai niiden toteuttajien tapauskohtaista arviointia. Suoraa tukea myönnettäessä on etukäteen muodostettava käsitys toteuttajasta, hankkeesta ja yleisestä teknologisesta kehityksestä. On myös ymmärrettävä näiden yhteys innovaatiopolitiikan yleisiin tavoitteisiin ja meneillään oleviin hankkeisiin. Lisäksi on pohdittava, toteutuisiko tarkasteltava hanke ilman suoraa tukea. Hankkeen kuluessa ja sen jälkeen on seurattava tuen käyttöä ja mitattava sen vaikutuksia. Verotuki on periaatteessa itseohjautuva, vaikka sen laajuutta ja kohdentumista voidaankin jossain määrin säädellä. Verotuissa on suoria tukia vähemmän etukäteistietoon liittyviä vaatimuksia: toteuttajat ja hankkeet valikoituvat itse. Ongelmaksi muodostuvat tuen kohteena olevan toiminnan rajaaminen ja sen laajuuden todentaminen jälkeenpäin. Ainakin yhtä suuri haaste on tukiparametrien 5
6 asettaminen siten, että haluttu vaikutus saadaan aikaan yksinkertaisesti, kustannustehokkaasti ja verotuksen yleisiä periaatteita murentamatta. (Pajarinen ym. 2007) Suorien yritystukien vaikuttavuuden arviointi on ongelmallista, koska tuetun yrityksen kehitystä ilman tukea ei voida koskaan havaita. Yritykset ovat heterogeenisiä, mutta tukien allokointi ei ole satunnaista kuten ihanteellisessa koeasetelmaan perustuvassa tutkimusasetelmassa tulisi olla. Lisäksi ulkoisvaikutusten mittaaminen on hankalaa ja tukien mahdollisia haitallisia vaikutuksia markkinoiden toimintaan on erittäin vaikea arvioida. Verotukiin liittyvä akateeminen tutkimus on melko hajanaista. Sitä koskevat monet samat ongelmat kuin suorien tukien arviointiakin. Keskeinen ongelma on tarvittavan tietoaineiston puute tai se, että tieto on vaikeasti saatavilla ja hyödynnettävissä. Tämä näkyy jo verotukien peruslaskelmissa, joissa usein joudutaan tyytymään suuruusluokka-arvioihin. Käyttäytymismuutosten huomioon ottaminen ei useinkaan onnistu, koska sopivaa tutkimusasetelmaa vaikutusten erottelemiseksi ei ole käytettävissä. Erilaisten tukien arviointia varten on kehitetty hyvän tuen periaatteita ja käytäntöjä. Niiden pohjalta laadittu arviointikehikko on yleensä suunniteltu erikseen verotuille ja suorille tuille. Yritysten toimintaan vaikuttavia tukia on kuitenkin perusteltua arvioida sellaisessa kehikossa, joka soveltuu molemmille tuille. Tässä yhteydessä törmätään kuitenkin ongelmiin. Vaikka suorien yritystukien identifiointi on helppoa ja niiden tavoite yleensä tiedetään, verotukien tavoitteet voivat olla moninaisia ja epäselviäkin. Kiistatta yritysten toimintaan vaikuttavia verotukia löytyy elinkeinoverotuksessa, mutta esimerkiksi energiaverotuksessa kategoriaan teollisuus ja elinkeinot on katsottu kuuluvan vain kolme kaikkiaan 14 verotuesta. 1 Auto- ja ajoneuvoveron tuet kohdistuvat luonnollisesti liikenteeseen ja ovat siten vain välillisesti yritystoimintaa tukevia. Arvonlisäverotuksen tuet ovat vielä vaikeampi kysymys. Alennettu alv-kanta tai verosta vapauttaminen hyödyttää periaatteessa loppukuluttajaa, mutta käytännössä ainakin osa hyödystä jää usein yritykselle. Silti tuen virallisessa perustelussa ei välttämättä mainita lainkaan yritysten tukemistarkoitusta, vaan se saattaa olla esimerkiksi tulonjakoon liittyvä tai kulttuuripoliittinen. On tärkeää keskustella verotukien ja suorien tukien sopivuudesta julkisen sektorin tukitoimien välineeksi. Valtiovarainministeriön virkamiesraportissa (Valtiovarainministeriö 2015) kehotetaan verotukien sijasta käyttämään ensisijaisesti muita, paremmin kohdennettavissa olevia ja vaikuttavuudeltaan tehokkaimpia tukimuotoja. Esimerkiksi verotuksen tulonjakovaikutuksia voidaan tarvittaessa korjata tulonsiirroilla. Yritystukien tulisi edesauttaa talouden rakenteiden uudistumista ja vahvistaa yritysten välistä kilpailua. Tavoitteena on oltava yrityskentän uudistuminen, uusien tuotteiden kehittäminen ja kehityspanosten suuntaaminen korkean arvonlisän tuotantoon, joissa on odotettavassa vahvaa globaalia kysyntää ja joissa Suomella on suhteellisia vahvuuksia. Valtio voi tukea yrityksiä uusien markkinoiden löytämisessä, mutta kehitys- ja investointipäätökset kuuluvat yrityksille. Tässä selvityksessä suorien tukien ja verotukien vaikuttavuuden arviointi kohdistetaan sellaisiin näkökohtiin ja kysymyksiin, joista on käytettävissä taloustieteellistä tutkimuskirjallisuutta. Silloin, kun yksittäistä tukea ei ole arvioitu Suomessa eikä muualla, tarkastellaan suurempaa kokonaisuutta. Tätä varten suorat tuet ryhmitellään tukimuodoittain ja verotuet verolajeittain. Näin muodostetaan 1 6
7 valmiin aineiston pohjalta kvalitatiivinen arvio tuen tai tukiryhmän tilanteesta. Samalla saadaan käsitys myös siitä, missä määrin relevanttia tutkimusta on käytettävissä ja miltä osin on tarvetta lisätutkimukselle. Lopuksi esitetään luonnos hyvän tuen periaatteiden mukaiseksi arviointikehikoksi, jonka tarkoitus on soveltua molemmille tukityypeille. Tässä selvityksessä ei ollut mahdollista tehdä kokonaisarviota yksittäisistä yritystoimintaan vaikuttavista verotuista ja suorista tuista. Se jää jatkotutkimuksen varaan. Selvitys etenee niin, että luvussa 2 määritellään arvioinnin kohteena olevat verotuet. Luvussa 3 käsitellään suorat tuet samalla periaatteella. Kummassakin luvussa nojaudutaan pääosin suomalaisiin selvityksiin ja raportteihin. Molempiin tukityyppeihin liittyvää kansainvälistä tutkimuskirjallisuutta esitellään luvussa 4. Hyvän tuen periaatteita kommentoidaan luvussa 5. Samassa luvussa konstruoidaan ehdotus molempien tukimuotojen yhteiseksi arviointikehikoksi. Lopuksi esitetään johtopäätökset. 2 Verotuet Verotuet voivat vaikuttaa yritystoimintaan suoraan tai välillisesti. Välittömästi yrityksiin kohdistuvia verotukia ovat useat elinkeinoverotuksen ja valmisteverotuksen tuet. Tältä pohjalta on lähtenyt myös Yritystukijärjestelmän uudistaminen -työryhmä (TEM ), jonka selvityksessä verotuista oli elinkeinoverotuksen tukien lisäksi energiaveroihin, autoveroon ja ajoneuvoveroon liittyviä tukia. Sen sijaan Yritystukiselvityksessä TEM (2012) verotuista on otettu mukaan vain energiaverotuksen tuet. Muut teollisuuteen ja elinkeinoihin liittyvät verotuet on jätetty pois, koska näiden verotukien yritystukivaikutus on tulkittu muista laskelman tuista poiketen epäsuoraksi Saksassa (German Ministry of Finance 2012) erityistä veronhuojennusta pidetään verotukena, jos se tukee suoraan tai epäsuorasti tiettyä talouden sektoria. Verotueksi katsotaan myös sellainen verotuksen kautta annettu tuki, joka suosii yleisesti enemmän liikeyrityksiä verrattuna suureen yleisöön. Suora tuki ( rahoitustuki ) määritellään Saksassa liittovaltion hallinnon ulkopuolelle liittovaltion varoista annetuksi tueksi yksityisille yrityksille tai muulle talouden sektoreille. Verotuki on erityinen verosäännös, jonka vähentää verotuloja. Myös epäsuorasti vaikuttavat verotuet otetaan huomioon. Ne muodostuvat tuista, joka suoraan vähentävät tiettyjen kotitaloushyödykkeiden hintaa, mutta vaikuttavat epäsuorasti kauppaan ja teollisuuteen (esimerkiksi asumiseen liittyvät tuet ja arvonlisäverotuksen alennetut verokannat). Myös tässä selvityksessä arvonlisäverotuksen hyödykeryhmittäiset verotuet on luokiteltu yritystoimintaan vaikuttaviksi verotuiksi. Tähän tulkintaan liittyvien erityiskysymysten vuoksi arvonlisäverotusta käsitellään muita verolajeja perusteellisemmin. Sen sijaan henkilöiden tuloverotusta ei ole otettu mukaan selvitykseen, vaikka pitkällä tähtäimellä esimerkiksi palkkaverotukseen liittyvät vähennykset todennäköisesti tukevat yrityksiä. Tämän vuoksi pois on jätetty myös voitonjaon verotukseen liittyvä tuki, vaikka yhtiön ja sen osakkaan verotusta usein tarkastellaankin kokonaisuutena. Verotuksen normaalia perusrakennetta kutsutaan normijärjestelmäksi (normiksi). Verotuet ovat kansallisessa verolainsäädännössä tukemistarkoituksessa määriteltyjä poikkeuksia normista. Vero- 7
8 tukia ei siis määritellä esimerkiksi kilpailijamaiden verotason perusteella. Verotuen tavoitteena on tiettyjen toimintojen tai verovelvollisryhmien tukeminen vähennyksillä, verovapaudella, alennetuilla verokannoilla, veronhuojennuksilla tai veronmaksua lykkäävillä säännöksillä. Suomessa valtiovarainministeriön soveltama verotukien määrittely perustuu vuonna 2010 päättyneeseen verotukihankkeeseen, jossa kartoitettiin säännöskohtaisesti koko verolainsäädäntö. Poikkeuksena on energiaverotuksen normi, joka päivitettiin vuonna 2011 voimaan tulleen energiaverouudistuksen myötä. Verotuet lasketaan pääsääntöisesti menetetyn verotulon periaatteella, jolloin tuki on normista poikkeavasta verosäännöksestä aiheutuva verotulon menetys, kun muut säännökset pysyvät muuttumattomina. Käyttäytymisvaikutuksia tai mahdollisia tukien päällekkäisyyksiä ei oteta huomioon. (Kröger ja Rauhanen mt.) EU:n lainsäädännössä seuraavia verotuksellisia toimenpiteitä ei katsota valtiontuiksi, jos niitä sovelletaan yhtäläisesti kaikkiin yrityksiin ja tuotannonaloihin: puhtaasti verotekniset toimenpiteet (esimerkiksi verokannat, poistosäännöt ja tappiontasaus; kaksinkertaisen verotuksen tai veronkierron torjumista koskevat säädökset) sekä toimenpiteet, jotka edistävät yleisten talouspoliittisten tavoitteiden saavuttamista keventämällä tiettyihin tuotantokustannuksiin (esim. tutkimus ja kehitys, ympäristö, koulutus ja työllisyys) liittyvää verotusta. 2 Vaikka verotuki voi toimia tehokkaasti silloin, kun kyseessä on kaikille avoin vähennys, suora tuki on yleensä parempi vaihtoehto, koska se on läpinäkyvämpi ja helpommin kohdistettavissa. Verotuksen kautta myönnetyn tuen rinnastaminen budjetin kautta kanavoituun suoraan tukeen olisi tämän vuoksi suotavaa aina, kun se on mahdollista (OECD 2004). Verotuet synnyttävät usein verosuunnittelua ja tukisäännösten alkuperäisistä tavoitteista poikkeavia käyttäytymisvaikutuksia, jotka heikentävät verotukien vaikuttavuutta ja tehokkuutta. Toisaalta, koska verotuen saaminen edellyttää veronalaista tuloa, verotuki saattaa vähentää yritysten verosuunnittelua ja kannustaa tuloksen näyttämiseen. Verotukien kartoittamisen ja niiden laskemisen oheistuotteena luodaan tarpeellisia tietoaineistoja myös tällaisten käyttäytymisvaikutusten tutkimiseen. (Kröger ja Rauhanen mt.) Suomessa tunnistettiin vuonna 2014 yhteensä 187 verotukea. Riittävän laajan ja luotettavan tietopohjan puuttuessa noin kolmasosalle havaituista verotuista ei pystytty laskemaan euromääriä. Verotukien kokonaismäärää ei ole siten voitu arvioida. Niiden tukien, jotka pystyttiin arvioimaan, verotukien yhteismäärä oli 23,8 mrd. euroa, mikä oli noin 12 prosenttia bruttokansantuotteesta ja 27 prosenttia veroista ja veroluonteisista maksuista. Valtion osuus verotuista oli noin 70 prosenttia, loput 30 prosenttia jakautui kunnille, seurakunnille ja Kelalle. Verotuet ovat saamatta jääneitä verotuloja ja siksi niillä on huomattava vaikutus julkisen sektorin rahoitukseen. Verotukien kokonaismäärään on kuitenkin suhtauduttava varauksin, koska tuet ovat osittain päälekkäisiä, käyttäytymisvaikutuksia ei ole huomioita ja tukien laskentaan liittyy monenlaisia ongelmia. Tästä huolimatta verotukien summa on tärkeä poliittinen indikaattori, sillä se kertoo verotukien volyymin kehityssuunnan ja sen, kuinka hyvin valtionhallinto on onnistunut verotukien käytön hillitsemisessä. 2 Komission tiedonanto valtiontukisääntöjen soveltamisesta yritysten välittömään verotukseen (98/C 384/03). 8
9 Taulukko 1. Verotuet verolajeittain ja merkittävimmät yksittäiset tuet 2014, miljoonaa euroa Tuloverotus asuntotulon verovapaus työtulovähennys ansiotulovähennys eläkevakuutusmaksuvähennys oman asunnon myyntivoiton verovapaus Elinkeinoverotus 972 irtaimen käyttöomaisuuden nopeutettujen poistojen verotuki 575 käyttöomaisuuteen kuuluvien osakkeiden luovutusvoiton verovapaus 350 Maatalous- ja metsäverotus 100 nopeutettujen poistojen verotuki 38 metsävähennys 35 Arvonlisäverotus elintarvikkeet ravinto- ja ateriapalvelut 486 lääkkeet 356 joukkoliikenne 272 Valmisteverotus dieselpolttoaineen alennettu verokanta 741 teollisuuden ja kasvihuoneiden alempi sähköveroluokka 458 työkoneissa käytetyn kevyen polttoaineen alennettu verokanta 516 turpeen alennettu verokanta 70 Varainsiirtoverotus arvopaperiluovutus ensiasunnon varainsiirtovero 40 Perintö- ja lahjaverotus 191 sukupolvenvaihdos 110 Kiinteistöverotus 585 vakituisten asuinrakennusten alennettu verokanta 630 YHTEENSÄ Lähde: VM. 2.1 Elinkeinoverotus Elinkeinoverotuksen normijärjestelmä perustuu mahdollisimman laajaan veropohjaan ja verotus perustuu nettotuloon. Kaikki tulot ovat veronalaisia ja niiden hankkimisesta ja säilyttämisestä aiheutuneet menot ovat vähennyskelpoisia. Yritykseen sijoitettu pääoma ja emissiovoitot eivät kuulu veropohjaan. Yrityksen listautumisesta aiheutuneet menot ovat kuitenkin normin mukaan vähennyskelpoisia. 9
10 Yrityksillä on mahdollisuus tehdä joitakin varauksia. Tuloksentasaukseen tarkoitetut varaukset ja vastaisten menojen kattamiseen tarkoitetut varaukset (esimerkiksi takuuvaraus, kuluvan käyttöomaisuuden jälleenhankintavaraus sekä toimitilan jälleenhankintavaraus) eivät kuulu normiin ja aiheuttavat siten verotukea. Poistot liittyvät yrityksen pitkävaikutteisten menojen jaksotukseen, mutta ne ovat myös tuloksen säätelykeino. Poisto määritellään liiketoiminnassa käytettyjen pysyvien vastaavien (rakennukset, koneet ja kalusto) kulumista vastaavaksi kuluosuudeksi hankintahinnasta. Normin mukaan käyttöomaisuuden poistot vähennetään omaisuuden teknistaloudellisen kulumisen mukaisesti. Verosäännös sallii kuitenkin hankintamenon vähentämisen etupainotteisesti, mikä aiheuttaa verotuen. Omaisuuden arvonalenemisen takia tehdyt lisäpoistot ovat osa normia. Sen, että koneet ja kalusto lasketaan yhteen ja poisto tehdään tästä yhteenlasketusta menojäännöksestä, ei kuulu normiin, vaan poistot tulee tehdä omaisuuserittäin. Lisäksi myyntivoitot ja muut vastikkeet tai korvaukset kyseisestä omaisuudesta luetaan normin mukaan veronalaiseksi tuloksi niiden realisoiduttua. Tällöin niiden vähentäminen nykykäytännön mukaan menojäännöksestä aiheuttaa verotuksen lykkääntymisen ja on siten verotukea. (Kröger ja Rauhanen 2010 mt.) Elinkeinoverotuksen verotukien määrä väheni huomattavasti 1980 ja 1990 lukujen yritysverouudistusten yhteydessä, kun nimellistä yhteisöverokantaa alennettiin nopeassa tahdissa ja veropohjaa laajennettiin varausmahdollisuuksia voimakkaasti supistamalla. Elinkeinoverotuksessa ei myöskään enää juuri tunneta verovapaita tuloja, mutta selvän poikkeuksen laajasta veropohjasta tekee vuonna 2004 säädetty käyttöomaisuusosakkeiden luovutusvoittojen verovapaus ja vastaavien tappioiden vähennyskelvottomuus. 2.2 Arvonlisäverotus Teorian mukaan arvonlisävero kohdistuu kaikkeen kulutukseen ja vaihdantaan, joita verotetaan yhden verokannan mukaan. Hankittujen välituotteiden vero voidaan vähentää myynnin verosta ja näin vero siirtyy tuotantoketjun viimeisen eli loppukuluttajan maksettavaksi. Vienti on järjestelmässä verotonta, mutta myös siihen liittyvien välituotteiden verot vähennetään. Jos edellä mainitut edellytykset toteutuvat, arvonlisävero ei kertaudu eikä vääristä hintoja tai kannusta maita verokilpailuun. Parhaimmillaan arvonlisäveroon liittyy useita hyvän verojärjestelmän ominaisuuksia, kuten yhdenmukaisuus, hallinnollinen yksinkertaisuus ja fiskaalinen tehokkuus. EU:n yhteinen alv-järjestelmä täyttää kuitenkin melko heikosti edellä mainitut periaatteet. Näennäisen tiukoista direktiiveistä huolimatta järjestelmä on epäyhtenäinen ja monelta osin tehoton. Ensinnäkin, EU:n alv-lainsäädäntö määrää jättämään eräät keskeiset kulutushyödykkeet veropohjan ulkopuolelle. Toiseksi, jäsenmaille tarjotaan mahdollisuus soveltaa alennettuja verokantoja monenlaisiin tavaroihin ja palveluihin. Lisäksi vanhat jäsenmaat ovat saaneet jatkaa vanhoja käytäntöjään ja monen uuden jäsenmaan liittymissopimukseen on kirjattu poikkeuksia ja siirtymäkausia. Tutkimuskirjallisuus suhtautuu voittopuolisen kriittisesti arvonlisäverotuksella ohjattuun verotukeen eli verosta vapauttamisiin ja alennettuihin verokantoihin. Verosta vapauttamisilla ja hyödykeryhmien välisillä suurilla verokantaeroilla on kulutusta ja tuotantoa vääristävä vaikutus. Uudistuksella, joka laajentaa veropohjaa ja yhtenäistää verokantarakenteeseen, voidaan parantaa hyvinvointia. Esimerkiksi Uudessa-Seelannissa laajennetusta veropohjasta syntyvä verotulojen lisäys ohjattiin budjettineutraalisti yhtenäisen verokannan rahoi- 10
11 tukseksi, joka on vuodesta 2010 lähtien ollut 15 prosenttia. Tällainen uudistus edellytti eräitä tulonjakoon liittyviä kompensointitoimia. (Benge et al. 2013) Tutkimuskirjallisuuden perusteella tällaisella reformilla voisi olla positiivisia vaikutuksia talouden kasvuun, työllisyyteen, hintavakauteen, budjettitasapainoon. Hintojen nousu uudistuksen voimaantulon yhteydessä olisi pieni ja tilapäinen. Lisäksi hallinnolliset kustannukset ja harmaa talous vähenisivät. Julkisen ja yksityisen sektorin verokohtelu yhtenäistyminen poistaisi kilpailuhaitat ja yksi verokanta lopettaisi rajanveto-ongelmat (Copenhagen Economics 2013). Erityisesti Uudessa- Seelannissa, mutta myös Australiassa ja Kanadassa on saatu hyviä tuloksia tämän tyyppisestä uudistuksesta (Bolton ja Dollery 2004) Verosta vapauttaminen EU:n lainsäädännössä eräät taloustoimet on jätetty sosiaalisista, verotusteknisistä tai hallinnollisista syistä veropohjan ulkopuolelle. Direktiivin mukaan verosta on vapautettava (ilman vähennysoikeutta) eräät keskeiset julkiset ja yksityiset palvelut sekä pankki- ja vakuutustoiminta. Kysymyksessä on tiukasti velvoittava direktiivin määräys ( on vapautettava ), josta on jäsenmaille myönnetty vain harvoja poikkeuksia (de la Feria 2014). Myös Suomen arvonlisäverotuksessa on vapautettu verosta seuraavat direktiivissä mainitut palvelut: terveyden- ja sairaanhoito sosiaalihuolto koulutus postin yleispalvelut rahoitus- ja vakuutuspalvelut arpajaiset ja rahapelit kiinteistöjen myynti ja vuokraaminen Suomessa vuonna 2010 päättyneen laajan verotukihankkeen (Kröger ja Rauhanen mt.) tulkinnan mukaan näiden palvelujen verosta vapauttaminen ei aiheuta verotukea. Jos taas direktiivi pelkästään antaa oikeuden vapauttaa verosta, tätä oikeutta käytettäessä syntyy verotukea. Suomessa ei ole käytännössä sovellettu tätä mahdollisuutta 3. Siitä huolimatta, että edellä mainittuja verosta vapauttamisia ei Suomessa pidetä verotuksena, niiden vaikutuksia olisi syytä arvioida. Onhan niiden vaikutus noin kolmannes koko arvonlisäveron potentiaalisesta pohjasta. Veropohjan laajuuden kannalta tärkeä kysymys on yksityisen ja julkisen sektorin tuottamien palvelujen kilpailutilanne. On perusteltua ajatella, että kilpailevia palveluntuottajia tulisi kohdella verotuksessa yhdenmukaisella tavalla. Tästä on useissa maissa (myös Suomessa) ollut seurauksena se, että julkisen sektorin palvelujen kanssa kilpailevat yksityiset palvelut on vapautettu arvonlisäverosta. Tällä tavoin arvolisäverotuksen pohja on entisestään kaventunut. Verosta vapauttamisen malli soveltuukin huonosti nykyaikaiseen palvelutuotantojärjestelmään, missä paineet julkisten palvelujen tuottavuuden parantamiseksi ovat johtaneet julkinen-yksityinen -rajan hämärtymiseen yksityistämisen, ulkoistamisen, alihankintajärjestelyjen ja public-private -malleilla (de la Feria ja Krever 2012.). 3 Poikkeuksena mm. sijoituskulta ja eräät vesialukset 11
12 Arvonlisäverosta vapauttamisen suurin haitta on siinä, että verottomien hyödykkeiden kauppa katkaisee verontilitysten ketjun. Jos tuotantoketju katkeaa alkupäässä, seuraavien portaiden suhteelliset hinnat vääristyvät. Koska verottomalla yrityksellä ei ole välituotteiden veron vähennysoikeutta, se maksaa veroa välituotteistaan alv:n periaatteiden vastaisesti. Tämä taas kannustaa lisäämään omaa työtä, mikä heikentää yrityksen tehokkuutta. (Ebrill ym. 2001) Alennetut arvonlisäverokannat Alennettuja arvonlisäverokantojen soveltaminen on jäsenvaltioiden itsensä päätettävissä direktiivin ehdoin, ja siksi ne eivät kuulu normiin ja aiheuttavat verotukea. Alennetun verokannan vaikutus yrityksen toimintaan ei ole aivan selvää. Teoriassa verokantahyödyn tulisi siirtyä suoraan myyntihintaan. Tämä riippuu kuitenkin monesta tekijästä eikä ole etukäteen selvää, mikä on siirtymän suuruusluokka. Jos yrityksellä on vahva markkina-asema, myyjä voi jättää osan veronkevennyksen hyödystä itselle. Toisaalta markkinoiden kilpailutilanne voi pakottaa yrityksen siirtämään koko veronalennus vähittäishintaan. Myös silloin, kun kysyntä reagoi herkästi hintaan, verotuki on hyödyllistä siirtää kokonaan hintaan. Jos taas hintajousto on matala, yrityksen kannattaa jättää verotuen hyöty katteisiinsa. Suomen EU-jäsenyyden edellytyksenä oli unionin yhteinen arvonlisäverojärjestelmä. Se otettiin käyttöön ja tuolloin myös palvelut ja rakentaminen tulivat veron piiriin. Sovellettuja alennettuja verokantoja perusteltiin eri tavoin. Henkilökuljetuksille asetettiin 6 prosentin verokanta. Katsottiin, että yleinen verokanta heikentäisi joukkoliikenteen kilpailuasemaa yksityisautoiluun verrattuna ja vaikeuttaisi pyrkimyksiä turvata liikenteen vähimmäispalvelut eri alueille ja väestöryhmille. Elinkeinopoliittisista syistä myös majoitustoimintaan päätettiin soveltaa 6 prosentin verokantaa. Viestintäpoliittisista syistä televisiolupamaksujen verorasitusta ei haluttu lisätä. Yleisradiotoiminnan jättäminen verotuksen ulkopuolelle olisi kuitenkin aiheuttanut kilpailuneutraalisuusongelman. Tämän estämiseksi yleisradiotoiminta saatettiin verotuksen piiriin soveltamalla siihen erityistä 5 prosentin verokantaa, joka vastasi lupamaksuihin aiemmin sisältynyttä tuotantopanosten vähennyskelvottomuudesta aiheutuvaa piilevää veroa. Kulttuuripoliittisista syistä kirjojen myyntiä ja elokuvateatteriesityksiin päätettiin verottaa 12 prosentin verokannalla. Samaa verokantaa sovellettiin liikuntapalveluihin kansanterveydellisistä syistä. Myös lääkkeet tulivat 12 prosentin verokannan piiriin. Lääkkeiden lievempi liikevaihtoverotus oli toteutettu asettamalla niiden myynti verottomaksi ja myöntämällä apteekkarille 18 prosentin suuruinen vähennys. Tämä ei ollut arvonlisäverotuksen periaatteiden mukainen ratkaisu ja siksi lääkkeiden lievempi verotus toteutettiin alennetulla alv-kannalla. Tilapäiseksi säädetystä elintarvikkeiden 17 prosentin verokannasta siirryttiin 12 prosentin verokantaan vasta vuonna Suomen EU-jäsenyys aiheutti myös tarpeen arvonlisäverokantojen rakenteen harmonisointiin. Tvlupien verokanta korotettiin 6 prosenttiin ja samasta syystä verokantarakennetta tarkistettiin vuoden 1998 alusta lukien yhdistämällä 6 ja 12 prosentin verokannat yhdeksi 8 prosentin kannaksi. Suomen nykyiset verokannat, 24 prosentin vakioverokanta ja kaksi alennettua verokantaa (10 ja 14 prosenttia), täyttävät EU:n arvonlisäverodirektiivin vaatimukset. 12
13 Taulukko 2. Arvio Suomen alennettujen alv-kantojen verotuesta vuonna 2015 (miljoonaa euroa) Tilattujen sanoma- ja aikakauslehtien alennettu alv-kanta (10 %) sekä yhdistysten jäsenlehtien nollaverokanta 133 Lääkkeiden alennettu alv-kanta (10 %) 361 Elintarvikkeiden ja rehujen alennettu alv-kanta (14 %) 1211 Ravintola- ja ateriapalvelujen alennettu alv-kanta (14 %) 497 Henkilökuljetusten alennettu alv-kanta (10 %) 279 Yleisradio Oy:n televisio- ja radiorahastosta saaman korvauksen alennettu alv-kanta (10 %) 86 Viihde- ja kulttuuripalvelujen alennettu alv-kanta (10 %) 83 Liikuntapalvelujen alennettu alv-kanta (10 %) 68 Kirjojen alennettu alv-kanta (10 %) 62 Majoituspalvelujen alennettu alv-kanta (10 %) 91 Tekijänoikeusjärjestöjen saamien tekijänoikeuskorvausten alennettu alv-kanta (10 %) 3 Yhteensä 2874 Lähde: VM (https://www.vm.fi/vm/fi/04_julkaisut_ja_asiakirjat/03_muut_asiakirjat/ verotu/verotuet_2013_- _2015e.pdf). Alennetuilla alv-kannoilla on tutkimuskirjallisuuden mukaan voimakkaita talouden toimintaa ja kasvua haittaavia vaikutuksia. Useat veroverokannat hankaloittavat kirjanpitoa, verontilitystä ja tilintarkastusta sekä lisäävät alv-palautusten maksatusta. Koska nämä kustannukset ovat lähes kokonaan kiinteitä, ne rasittavat eniten pieniä yrityksiä. Ongelmiin joudutaan myös rajatapauksissa, kun on päätettävä, minkä verokannan piiriin tietty tuote kuuluu. Määrättyjen tavaroiden tai palvelujen saama verotuki voi kohdistua ennalta arvaamattomasti, koska arvonlisäverolaki on hyödykekohtainen eikä toimialoittain kohdistettu. Erilaiset alv-kannat ovat lisäksi poliittisesti hankalia, sillä yhdelle alalle suunnattu alennus saa helposti aikaan vaatimuksia tuen ulkopuolelle jääneiltä yrittäjiltä. (Ebrill et al ) Alennetut verokannat ovat myös keskeinen hallinnollista takkaa lisäävä verotuki (Kangasharju ja Rauhanen 2008). Vaikka verosta vapauttamiset eivät virallisen määritelmän mukaan ole verotukea, niillä on vaikutusta yritysten toimintaan myös sitä kautta, että ne kaventavat veropohjaa ja asettavat verokannat korkealle. Kosonen (2010) arvioi Suomen työvoimavaltaisten palvelualojen alv-kannan alennuskokeilun tuloksia. Tutkimuksessa selvitettiin parturi-kampaamojen 14 prosenttiyksikön suuruisen arvonlisäveroalennuksen vaikutuksia hintoihin. Tulosten mukaan parturi-kampaamot alensivat hintojaan noin puolella veronalennuksen määrästä, mutta palveluiden kysyntään ei toimenpiteellä näyttänyt olleen vaikutusta. Kun lopputuotteen kysyntä ei alv-alennuksen myötä muuttunut, muutoksella ei ollut vaikutusta myöskään alan työvoiman kysyntään. Harju ja Kosonen (2010) tutkivat ravintolapalveluiden alv-alennuksen vaikutusta hintoihin. Ravintolaruuan arvonlisävero laski vuoden 2010 heinäkuun alussa 22 prosentista 13 prosenttiin. Tulosten mukaan verokannan alennuksesta keskimäärin 30 prosenttia ohjautui myyntihintoihin ja vain kol- 13
14 masosa ravintoloista vei alennuksen hintoihinsa. Hintaa alennettiin enemmän suuremmissa ravintoloissa kuin pienissä. Tuloksissa oli eroavuuksia myös sen mukaan, kuuluuko ravintola ketjuun tai kaupparyhmittymään. Jos kuului, hinta aleni keskimääräisesti enemmän. 2.3 Valmisteverotus Eräiden hyödykkeiden kulutuksen aiheuttamat negatiiviset ulkoisvaikutukset heikentävät hyvinvointia. Usein kysymys on ympäristöhaitoista. Koska tätä vaikutusta ei oteta huomioon kulutus- ja tuotantopäätöksissä, päätöksiä on tarpeen ohjailla. Ensin paikallistetaan ulkoisvaikutus, johon halutaan puuttua, ja sen jälkeen hinnoitellaan vaikutuksen aiheuttaminen johdonmukaisesti. Ympäristölle haitallista kulutusta säädellään energiaverotuksella. Tällöin hyödykkeen hinta nousee, minkä seurauksena yritykset ja kotitaloudet ottavat kulutuspäätöksissään epäsuorasti huomioon myös kulutuksen aiheuttaman ympäristöhaitan. Ympäristöverotusta varten tarvitaan luotettavaa tietoa siitä, kuinka suuret ympäristöhaitat ovat. Tätä tutkimustietoa on harmillisen vähän. On kuitenkin tärkeää pyrkiä siihen, että vero kohdistuu oikein. Jos tämä ei onnistu, ympäristöhyötyjä ei saavuteta, mutta vero aiheuttaa hyvinvointitappioita samalla tavalla kuin kaikki muutkin verot. Suomessa valmisteverojen tarkoitus on pääsääntöisesti ollut verotuottojen kerääminen valtiolle. Tällöin on kuitenkin jouduttu myöntämään verotukia, jotta eräät toimialat eivät kärsisi kohtuuttomasti (VATT analyysi 2013). Tällaisia tukia on Suomessa lähinnä energia-, liikenne- ja maataloussektoreilla (Hyyrynen 2013). Taulukko 3. Valmisteverotuksen verotuet vuonna 2014, miljoonaa euroa Dieselpolttoaineen normia alempi verokanta 732 Työkoneissa käytetyn kevyen polttoaineen normia alempi verokanta 504 Yhdistetty sähkön ja lämmön tuotanto (CHP) puolitettu CO2-vero 82 Turpeen normia alempi verokanta 96 Teollisuuden ja kasvihuoneiden alempi sähköverokanta (veroluokka II) 561 Energiaintensiivisten yritysten veronpalautus 220 Maatalouden energiaveron palautus 30 Pelastusauton, sairasauton, invataksin yms. vapautus autoverosta 89 Lämmitykseen käytetyn maakaasun normia alempi verokanta 32 Henkilö- ja pakettiautojen ajoneuvoveron käyttövoimavero (sanktio) -274 Muut 90 Yhteensä 2162 Lähde: VM. (https://www.vm.fi/vm/fi/04_julkaisut_ja_asiakirjat/03_muut_asiakirjat/ verotu/verotuet_2013_- _2015e.pdf). 14
15 2.3.1 Energiaverotus Energiaverotuksella tarkoitetaan nestemäisten polttoaineiden sekä sähkön ja eräiden einestemäisten polttoaineiden valmisteveroja. Kevyestä ja raskaasta polttoöljystä sekä kivihiilestä ja maakaasusta kannetaan niiden lämpöarvon perusteella määräytyvää energiasisältöveroa ja poltosta syntyvän hiilidioksidipäästön perusteella määräytyvää hiilidioksidiveroa. Lämmityspolttoaineista kannetaan valmisteverotuksen yhteydessä lisäksi huoltovarmuusmaksua. Kaasumaiset ja kiinteät biopolttoaineet ovat verottomia ja huoltovarmuusmaksuttomia. Yhdistetyssä sähkön ja lämmön tuotannossa verotetaan vain hyötylämmön tuottamiseen käytettyjä polttoaineita, minkä lisäksi siinä on käytettyjen polttoaineiden hiilidioksidivero puolitettu. Energiaverojärjestelmään kuuluu tällä hetkellä yhteensä 13 energiaverotukea, joiden kokonaismäärä on noin 2 miljardia euroa. Merkittävimmät tuet ovat dieselpolttoaineen normia alempi verokanta, työkoneissa käytetyn kevyen polttoaineen normia alempi verokanta ja sähkön veroluokkaan 2 kuuluvien toimijoiden alempi verokanta. Energiaverotukseen liittyy myös merkittäviä valmisteverojen palautusjärjestelmiä. Ammattimaisella maatalouden harjoittajalla ja kasvihuoneviljelijällä on oikeus hakemuksesta saada maataloudessa ja kasvihuoneviljelyssä käyttämästään kevyestä ja raskaasta polttoöljystä, biopolttoöljystä sekä sähköstä valmisteveron palautusta. Palautukseen on oikeutettu maatalouden harjoittajat, joille on verovuoden aikana maksettu Euroopan unionin suoria tukia (ns. CAP-tuet) tai kansallista tukea. Palautukseen ovat oikeutettuja myös ammattimaiset kasvihuoneviljelijät. Sähkön verotus ei perustu energiasisältöön eikä hiilidioksidipäästöön. Sähkön valmisteveron palautusta maksetaan vain I veroluokan 4 kulutuksesta. Valmisteveroa palautetaan kuitenkin enintään veron määrä. Energiaintensiivisten yritysten veronpalautuksia maksettiin vuonna 2013 noin 150 miljoonaa euroa. Maatalouden energiaveropalautusta muutettiin vuonna 2014 koskemaan ainoastaan energiasisältöveroa ja hiilidioksidiveron palautus poistettiin. Valmisteverojen tasot ovat Suomessa EU-maiden korkeimpia. Tällä on osin vaikutuksia kansainväliseen kilpailukykyyn. Korkeat verotasot aiheuttavat haitallisia vaikutuksia erityisesti kotimaiselle elinkeinoelämälle ja lisäävät tarpeita verotukien kasvattamiselle, mikä puolestaan monimutkaistaa verojärjestelmää ja aiheuttaa hallinnollista työtä. Energiaverotuksen nimellistasoja on korotettu viime vuosina huomattavasti, mutta valtaosa teollisuuden maksamista energiaveroista palautetaan. Valtiovarainministeriön mukaan verotuet olisivat toteutettavissa hallinnollisesti kevyemmin tai uudelleenkohdennettavissa energiaverotuksen tukirakennetta uudistamalla ja säilyttäen kokonaisverotuotto ennallaan. (Valtiovarainministeriö 2015) Muut valmisteverot Autoverojärjestelmään kuuluu merkittäviä verotukia. Esimerkiksi invalidien ja pelastus- ja sairasautojen, invataksien ja matkailuautojen autoveroon kuuluu useita palautuksia ja vapautuksia. Taksien autoverotuki on puolitettu vuoden 2015 alusta. Muuttotavarana tuotavan ajoneuvon verotuki poistuu siirtymäajan jälkeen vuoden 2018 alusta. 4 Veroluokkaan 1 kuuluvat kotitaloudet, julkinen sektori, maataloussektori sekä palvelutoiminnot. Myös kaivannaistoiminta siirtyi veroluokan 1 piiriin Sähkövero on 2,253 snt/kwh luokassa 1. Veroluokka 2 on tarkoitettu teollisuudelle ja kasvihuoneille. Vuoden 2014 alusta myös konesalit siirtyivät veroluokkaan 2. Sähkövero on 0,703 snt/kwh luokassa 2. 15
16 Ajoneuvoveron perusveroa maksetaan henkilö- ja pakettiautoista. Veron suuruus perustuu auton ominaishiilidioksidipäästöön. Käyttövoimaveroa kannetaan henkilö-, paketti- ja kuorma-autoista, jotka käyttävät polttoaineena moottoribensiiniä lievemmin verotettua polttoainetta tai käyttövoimaa. Henkilöautojen käyttövoimaverolla tasoitetaan eri tavoin verotettua polttoainetta käyttävien autoilijoiden kustannuksia keskimääräisellä vuotuisella ajosuoritteella. Paketti- ja kuorma-autojen käyttövoimaverolla on pikemminkin valtiontaloudellinen peruste. Kuorma-autojen käyttövoimaverolla pannaan täytäntöön EU:ssa edellytetty aikaperusteinen vähimmäisvero. (www.vm.fi/verotus) 2.4 Verotukien arvioinnista Verotukien systemaattisen arvioinnin eli evaluoinnin avulla julkinen valta voi arvioida, onko tukijärjestelmä vaikuttava, tehokas ja ajan tasalla. Voi olla, että tuen alkuperäiset veropoliittiset tavoitteet ovat hämärtyneet. On saatettu ajautua tehottomiin tai päällekkäisiin tukirakennelmiin. Verotuki ei ehkä enää kohdistu pelkästään siihen verovelvollisryhmään, jolle se on tarkoitettu. Verotukien säännöllinen evaluointi on jopa niiden säännöllistä laskentaa ja raportointia tärkeämpää. Vaikka verotukien evaluointi saattaa olla vaikeaa, vielä vakavampi ongelma voi olla, ettei sitä edes yritetä (OECD 2010). Tätä ajatusta voidaan perustella sillä, että jos minkäänlaista evaluointia ei toteuteta, verotuki on voimassa yhtä kauan kuin sen taustalla oleva säännös. Evaluointi tarjoaa työkalun, jolla voidaan päivittää verotuen perusteet ja tehdä päätös siitä, jatketaanko tukea, onko sen puutteita korjattava vai lopetetaanko tuki kokonaan. Lenjosekin (2004) mukaan verotukien evaluoinnin on perustuttava tukien relevanssiin, vaikuttavuuteen ja tehokkuuteen. Relevanssilla etsitään vastausta kysymyksen, onko verotuki yhdenmukainen poliittisten prioriteettien kanssa ja kohdistuuko se realistisella tavalla todelliseen tarpeeseen. Vaikuttavuus edellyttää, että verotuki saavuttaa tavoitteensa vaikuttavasti talousarvion puitteissa ja ilman epätoivottuja tuloksia. Tehokkuuskriteeri mittaa sitä, onko verotuki sopivin ja tehokkain keino tavoitteen saavuttamiseksi verrattuna muihin vaihtoehtoihin. On muistettava, että verotuet eivät suinkaan aina ole tehottomia tai jopa vahingollisia. Hyödylliset ja talouden tehokkuutta parantavat verotuet voidaan kuitenkin tunnistaa vasta huolellisen evaluointiprosessin jälkeen. Verotuet on säännöllisesti luetteloitava ja raportoitava niiden kohdistuminen, laillinen perusta, odotetut ja toteutuneet vaikutukset sekä toteutuneet ja ennakoidut kustannukset. Verotukia on käsiteltävä vuosittaisten talousarvioiden yhteydessä osana yleistä talouspoliittista linjaa. Tämä onnistuu parhaiten, jos verotuen vaikutusarvio on tehty ja sen päättymisajankohta määritelty säännöksen laatimisen yhteydessä. Polackova Brixi ym. (2004) katsoo, että uusi verotuki olisi hyväksyttävä vuotuisen valtion talousarvion yhteydessä, jolloin verotuen arvioituja kustannuksia verrataan ehdotettuihin budjetin menoeriin ja vaihtoehtoisiin tukiohjelmiin. Valtion talousarvio tarjoaa tehokkaan arvioimisvälineen sekä uusille että äskettäin käyttöön otetuille verotuille. Omaksumalla verotukien ja ehdollisten vastuiden päätöksenteko osaksi budjettiprosessia, edistetään myös neutraalia valintaa välittömien budjettimenojen (suorien tukien) ja tulevan budjettialijäämän (verotuen) välillä. Uuden budjettikulttuurin luominen voi osoittautua vaikeaksi monenlaisten institutionaalisten esteiden vuoksi. Tällaisia esteitä ovat erityisesti budjetin tulo- ja menovastuihin liittyvä työnjako ministeriöiden välillä. Tällöin voitaisiin second-best -ratkaisuna harkita verotuille talousarviossa asetettavia enimmäismääriä. 16
17 Verotukien kansainvälinen vertailu on vaikeaa useista syistä. Eri maiden verojärjestelmät poikkeavat toisistaan ja sovelletut normijärjestelmät voivat olla erilaisia. Yhdessä maassa verojärjestelmään sisältyvä säännös voi kuulua normiin, kun toisessa maassa sen katsotaan aiheuttavan verotukea. Myös valittu tuki- ja interventiopolitiikka vaihtelee. Tulonsiirrot voivat olla verovapaita tai veronalaisia tai ne on voitu korvata verovähennyksillä. Kattava verotukien arviointiprosessi on Euroopassa toteutettu Alankomaissa (Hemels 2011), Irlannissa (Commission on Taxation Report Ireland 2009, Collins ja Walsh 2010) ja Isossa-Britanniassa (Office of Tax Simplification 2011). Lisäksi Saksa on evaluoinut merkittävimmät verotuet (Thöne 2012). Yhdysvalloissa (mm. Minnesota Department of Revenue 2011) ja Kanadassa (Müller- Clemm ja Barnes 1997) on luotu uusien verotukien yhteydessä sovellettava evaluointiohjeistus ja säännöllinen yksittäisten tukien toimivuuden arviointimalli. Edellä lueteltuja lähteitä esittelee ja kommentoi tarkemmin Rauhanen (2013). 3 Suorat yritystuet Valtaosaa Suomenkin yritystuista säätelevät EU:n valtiontukisäännöt, joiden puitteet määritellään Euroopan unionin toiminnasta tehdyn sopimuksen artikloissa Valtiontukien uusi yleinen ryhmäpoikkeusasetus tuli voimaan Uudistuksella laajennettiin ryhmäpoikkeusasetuksen soveltamisalaa ja selkeytettiin niitä edellytyksiä, jotka valtiontukitoimenpiteen tulee täyttää, jotta se soveltuu ryhmäpoikkeusasetuksen piiriin. Uusi asetus on keskeinen osa EU:n valtiontukisääntöjen kokonaisuudistusta, jonka tavoitteena on nopeuttaa talouskasvua ja kilpailukykyä edistävien tukien käsittelyä sekä siirtää valtiontukivalvonnan painopistettä eniten kilpailua vääristäviin tukiin. Ryhmäpoikkeusasetus mahdollistaa tukien myöntämisen ilman komissiolle tehtävää ennakkoilmoitusta ja komission hyväksyntää. Komissio valvoo asetuksen edellytysten noudattamista jälkikäteen. Ryhmäpoikkeusasetuksen piiriin kuuluu kaikkiaan 44 eri tukimuotoa, jotka voidaan ryhmitellä seuraavasti: alueellinen tuki tuki pk-yrityksille tutkimus- ja kehitystyöhön sekä innovaatiotoimintaan myönnettävä tuki koulutustuki epäedullisessa asemassa olevien tai alentuneesti työkykyisten työntekijöiden työhönottoon ja työllistämiseen myönnettävä tuki ympäristönsuojeluun myönnettävä tuki tukiohjelmat tiettyjen luonnonmullistusten aiheuttaman vahingon korvaamiseksi sosiaalinen kuljetustuki syrjäisten seutujen asukkaiden hyväksi tuki laajakaistainfrastruktuureille tuki kulttuurin ja kulttuuriperinnön edistämiseen ja audiovisuaalisia teoksia edistävät tukiohjelmat tuki urheiluinfrastruktuureille ja monikäyttöisille vapaa-ajan infrastruktuureille paikallisille infrastruktuureille myönnettävä investointituki. 17
18 EU:n vähämerkityksellistä valtiontukea koskevan eli ns. de minimis -asetuksen mukaan yhdelle yritykselle on mahdollista myöntää tukea enintään euroa kolmen verovuoden aikana. Summassa tulee huomioida maan kaikkien eri viranomaisten yhteensä de minimis -tukena kyseisenä ajanjaksona myöntämä rahoitus. Tuki voi olla lähtökohtaisesti tarkoitettu mihin tahansa yrityksen kustannuksiin. Suomessa sovelletaan noin 30 suoraa yritystukea: Taulukko 4. Suorat yritystuet politiikkatavoitteiden mukaan vuoden 2015 valtion talousarviossa (suluissa ko. momentti, miljoonaa euroa) Politiikkatavoite Energia- ja ympäristöpolitiikka 380 Maatalouspolitiikka 304 T&K&I 194 Työllisyys 193 Toimialapolitiikka 143 Yrityspolitiikka 126 Aluepolitiikka 23 Yhteensä Energia- ja ympäristöpolitiikka a. Energiatuki ( ) b. LNG-terminaalien investointituki ( ) c. Uusiutuvan energian tuotantotuki ( ) d. Tuki puuntuotannon kestävyyden turvaamiseen ( ) e. Metsäluonnon hoidon edistäminen ( ) 2. Maatalouspolitiikka a. Maatalouden aloittamis- ja investointituet ( ) b. Maaseutuelinkeinotoiminnan korkotuki ( ) c. EU:n osallistuminen maaseudun kehittämiseen ( ) d. Valtion rahoitusosuus EU:n osittain rahoittamasta maaseudun kehittämisestä ( ) e. EU:n ja valtion rahoitusosuus alueelliseen ja paikalliseen maaseudun kehittämiseen ( ) f. Luonnonmukainen tuotanto ja ei-tuotannolliset investoinnit ( ) 3. T&K&I a. TEKES, Avustukset tutkimukseen, kehitykseen ja innovaatiotoimintaan ( ) b. TEKES, Lainat tutkimus- ja innovaatiotoimintaan (takaisinmaksettavia) ( ) 18
19 4. Työllisyys a. Starttiraha ( ) b. Palkkatuki, vain yksityisen sektorin osuus ( ) c. Työllisyysperusteiset siirtomenot investointeihin, poistumassa ( ) 5. Toimialapolitiikka a. Meriliikenteessä käytettävien alusten kilpailukyvyn parantaminen ( ) b. Sanomalehdistön tuki ( ) c. Median innovaatiotuki ( ) d. Elinkeinokalatalouden edistäminen ( ) 6. Yrityspolitiikka a. Valtionavustus yritysten kansainvälistymisen ja kasvun edistämiseen ( ) b. Kansainvälistymisavustus yritysten yhteishankkeisiin ( ) c. Finnvera Oyj:n tappiokorvaukset, aiemmin myös korkotuki ( ) d. Yritysten investointi- ja kehittämishankkeiden tukeminen ( ) e. Korko- ja muu tuki julkisesti tuetuille vienti- ja alusluotoille ( ) 7. Aluepolitiikka a. Alueellinen kuljetustuki ( ) b. Valtiontuki sähköhuollon varmistamiseksi ( ) c. Valtionavustus valtakunnallisen laajakaistahankkeen toteuttamiseen ( ) 3.1 Suorien tukien arvioinnista Kosken ja Yli-Anttilan (2011) mukaan epäsymmetrinen informaatio rahoitusta tarvitsevan yrityksen ja rahoittajan välillä voi aiheuttaa yritystuen tarpeen. Yritys tietää hankkeestaan paljon enemmän kuin rahoittaja, jolle tiedon hankkiminen voi olla liian kallista tai tehotonta. Tällainen markkinoiden toimintapuute koskee pääosin pienien yritysten pienehköjä hankkeita, joiden tuotot eivät yksityissijoittajien mielestä täysin kata riskiä. Tästä huolimatta tukia myöntävät organisaatiot suosivat yleensä suurehkoja, vakiintuneita yrityksiä, joilla on myös taipumusta pysyä yritystukien piirissä. Tuet on kuitenkin tarkoitettu väliaikaisiksi, korjaamaan markkinoiden toimimattomuutta. On myös mahdollista, että erityisesti vaikeissa suhdannetilanteissa yksityisen riskirahoituksen saatavuus vaikeutuu. Eniten tästä kärsivät alkuvaiheessa olevat yritykset. Tällöin voidaan harkita julkisen yritysrahoituksen väliaikaista lisäämistä. Myös niin sanottu positiivisten ulkoisvaikutusten julkinen yritystuki on perusteltua. Jokin tutkimushanke saattaa hyödyttää muitakin yrityksiä hankkeen toteuttajan saamatta siitä täyttä rahallista korvausta. Tämän muiden saaman lisähyödyn vuoksi hankkeen yhteiskunnallinen tuotto ylittää yksityisen tuoton. Ilman tukea yritys ei toteuttaisi projektia, koska sen yksityiset odotetut hyödyt alittavat kustannukset. (Työ- ja elinkeinoministeriö 2011) Yleisenä periaatteena voidaan pitää sitä, että terveet, markkinakelpoiset yritykset eivät tarvitse jatkuvia tukia. Kosken ja Yli-Anttilan (mt.) aineistoanalyysi kuitenkin osoittaa, että monilla organisaatioilla on vuodesta toiseen tukea saavia kanta-asiakkaita, ja lisäksi joukko yrityksiä saa jatkuvasti tukea useilta organisaatioilta. Vaikutus tulee kahdesta suunnasta: tuenhakijat oppivat ha- 19
20 kemaan tukea ja tuenmyöntäjät oppivat tuntemaan hakijan, jolloin aiemmin tukea saanut yritys saa tukea todennäköisemmin kuin jokin muu yritys. Aidon tutkimusasetelman puuttumisen vuoksi Koski ja Yli-Anttila ei ole voinut selvittää luotettavasti, onko työllistämistuilla aidosti työllisyyttä lisäävä vaikutus vai onko kyse esimerkiksi siitä, että keskimääräistä nopeammalle kasvu-uralle siirtyneet, toimintaansa laajentavat yritykset ovat käyttäneet työllistämistukea muita useammin. Myös innovaatio- ja tuottavuusvaikutusten syventävä, perusteellinen aineistoanalyysi olisi tarpeen. Yritystukien vaikuttavuuden arvioimiseen liittyvät ongelmat Koski ja Yli-Anttila esittävät seuraavasti. tuetun yrityksen kehitystä ilman tukia vaihtoehtoista tulemaa, ns. kontrafaktuaalia ei voida koskaan havaita yritykset ovat heterogeenisiä tukien allokointi ei ole satunnaista (kuten ihanteellisessa vaikuttavuustutkimusasetelmassa tulisi olla) erityisesti innovaatiotukien muita yrityksiä ja yhteiskuntaa yleisemmin hyödyttäviä vaikutuksia (ulkoisvaikutukset) on erittäin vaikea mitata tukien mahdollisia haitallisia vaikutuksia markkinoiden toimintaan on erittäin vaikea arvioida. 4 Yritystukien vaikuttavuus: kirjallisuuskatsaus Tässä osioissa kootaan yhteen yritystoimintaan kohdistuvien tukien tehokkuutta ja vaikutuksia käsittelevää taloustieteellistä kirjallisuutta. Yritystuet jaetaan tässä yhteydessä kolmeen eri alakategoriaan: 1) tutkimus- ja kehitystoiminnan sekä innovaatiotoiminnan tuet 2) työllistämistuet 3) investointituet. Yritystoimintaan kohdistuvat tuet ovat erittäin yleisiä useissa kehittyneissä maissa. Vaikka tukien käyttö on laajaa, niiden vaikuttavuuden luotettava ja johdonmukainen arviointi on hankalaa. Merkittävin ongelma on luotettavan koetyyppisen vertailuasetelman 5 puuttuminen. Tämä johtuu siitä, 5 Luotettavassa koeasetelmassa tukea saaneita yrityksiä verrataan samankaltaisiin yrityksiin, jotka eivät saaneet tukea. Tällaisella vertailuasetelmalla voidaan saada käsitys siitä, miten paljon tuilla on vaikutusta yritysten toimintaan verrattuna sellaiseen tilanteeseen, jossa tukea ei olisi saatu. 20
21 että tyypillisesti yritystoimintaan kohdistuvia tukia myönnetään valikoivasti vain tietyn tyyppisille yrityksille. Esimerkiksi työllistämiseen liittyviä tukia myönnetään usein sellaisilla alueilla tai toimialoilla toimiville yrityksille, joissa työllisyyskehitys on ollut keskimääräistä huonompaa. Vertaaminen muiden alueiden parempaan työllisyyskehitykseen ei välttämättä anna luotettavaa lopputulosta. Lisäksi investointeihin ja tuotekehitykseen liittyvät tuet määräytyvät pääasiassa valikoivasti. Tällöin on todennäköistä, että tuki suuntautuu sellaisiin investointeihin, jotka olisi toteutettu myös ilman julkista tukea. Tämän kaltainen yritysten ominaisuuksiin perustuva harkinnanvarainen valikoituminen vaikeuttaa olennaisesti esimerkiksi tuotekehitystukien todellisten vaikutusten arviointia. Edellä mainituista syistä tässä luvussa keskitytään pääasiassa sellaisiin empiirisiin tutkimuksiin, joissa on analysoitu tukien vaikuttavuutta käyttäen luotettavia koeasetelmia. Aikaisempia suomalaisia katsauksia ovat tehneet muun muassa Pajarinen ja Rouvinen (2014) ja Halme ym. (2012). Tämä katsaus poikkeaa edellä mainituista, sillä keskitymme akateemiseen kirjallisuuteen koskien nimenomaan luonnollisilla koeasetelmilla tehtyyn tutkimukseen yritystukien vaikuttavuudesta. 4.1 Tutkimus- ja kehitystoiminnan sekä innovaatiotoiminnan tuet Valtion myöntämien tutkimus- ja kehitystoiminnan (T&K) verotukien ja erilaisten suorien innovaatiotukiohjelmien pääasiallisena tavoitteena on uusien innovaatioiden luominen. Tämän kaltaiset tuet ovat yleisiä monissa maissa. T&K-tukiohjelmien vaikutusten arvioinnista on muodostunut melko laaja tutkimuskirjallisuus, jossa pyritään pääasiassa arvioimaan tukien toimivuutta ja tehokkuutta. Kansainvälistä kirjallisuutta T&K-tukien vaikuttavuudesta on konnut esimerkiksi Euroopan komissio (European Commission 2014), jonka raportissa on käyty läpi 31 maan yli 80 T&K-tukea. Kuusikohtaisella arviointikehikolla eri maiden tuet pisteytettiin paremmuusjärjestykseen. Kriteereitä olivat (i) investoinnin volyymiin sidottu tuki mieluummin kuin uusinvestoinnin tuki, (ii) maailmanlaajuinen ulkoisvaikutus, (iii) painotus nuoriin yrityksiin, (iv) tuen carry-over mahdollisuus yrityksen tappiovuosina, (v) yhden luukun asiointi ja online-yhteydet tuen myöntäjän suuntaan, (vi) tuen järjestelmällinen evaluointi. Vaikuttavuudeltaan parhaaksi arvioitiin Ranskan nuorten yrittäjien rahoitustuki. Eri maissa innovaatiotoimintaa tuetaan monella tavoin ja myös tutkimuskirjallisuudessa on analysoitu laajasti erilaisten instrumenttien vaikuttavuutta. Verotuki on usein sovellettu T&Kinvestointien tukimuoto, mutta monissa maissa on myös erityisiä T&K-toiminnan suoria tukia. Tällaiset kohdistetut tuet tarjoavat usein luotettavamman tavan tutkia tukien vaikuttavuutta, koska tällöin vertailuasetelman muodostaminen on uskottavampaa. Tästä kertoo myös se, että suoria tukia käsittelevien tutkimusten tulokset ovat melko yhdenmukaisia verrattuna verotukiin kohdistuviin tutkimuksiin (David ym. 2000, Criscuolo et al. 2012). T&K-investoinneille myönnettävien verotukien vaikuttavuutta käsittelevää kirjallisuutta on raportoitu vain harvassa tutkimusartikkelissa. Hall ja Van Reenen (2000) tutkivat T&K-tukien vaikutuksia eräissä OECD-maissa. Heidän johtopäätöksensä on, että yksi tukieuro lisää T&K-investointeja noin yhdellä eurolla. Vaikutusten arvioidaan olevan suhteellisen samankaltaisia kaikissa OECDmaissa. Täyttä konsensusta tästä tutkimuskirjallisuus ei kuitenkaan tarjoa. Lisäksi huomionarvoista 21